Aquest matí s’ha presentat a l’Ajuntament de Xàtiva la campanya no és NO de la Fira d’Agost 2019 a la qual han assistit el regidor de Fira i Festes Pedro Aldavero, la regidora de Joventut Lena Baraza i la reina de la Fira Laura Vidal.
Un dels principals pilars d’aquesta edició, a banda dels fulls informatius que es troben en pubs o concerts, són els punts violeta, espais de seguretat i de confiança destinats íntegrament a informar i atendre en cas d’agressió sexista en llocs on es poden donar potencialment discriminacions per gènere. En aquests punts podem trobar dos promotors d’igualtat, una psicòloga i una criminòloga, professionals destinats a ajudar i sensibilitzar. Aquests punts violeta podem trobar-los al festival Al Ras, a la carrera de motos o a les paelles.
Publicado en Comarcal 12 / 08 / 2019